De Gengad um Ovalle hod recht vui prähisdoarische Fundsättn zum bietn. De Casa de Piedra (Felsformation) is a Bergüberhang, dea wos scha voa iba 10000 Joa vo de Uaeiwohna gnutzt woan is. Dinosaurier- und Fossilienfunde gibts am Monumento Natural Pichasca zum seng. Am Valle del Encanto („Tal des Zaubers“) 20 Kilomedda sidle von Ovalle gibts a prähisdoarische Kuitstättn, de ebba 4000 Joa oid is.